[{"text_idx": "#000002", "text": "En la 56aj Baltiaj Esperanto-Tagoj (BET-56), kiuj okazis c\u0302i-somere en Klajpedo, Ryszard Rokicki prezentis sian libron Enkonduko en la morfologion de Esperanto (EME). Ryszard Rokicki dum preskau\u0306 50 jaroj okupig\u0302as pri esperantologio. Li okazigis plurajn Sciencajn Interlingvistikajn Simpoziojn en Varsovio dum kiuj li ankau\u0306 prezentis siajn prelegojn, kompilis kaj redaktis tri volumojn de Acta Interlinguistica, redaktis kaj eldonis 21 kajerojn de Informilo por Interlingvistoj (1983-90) kaj organizis Esperantologian Konferencon dum la jubilea Universala Kongreso en Varsovio (1987). Lia c\u0302efa interesig\u0302objekto estas lingvistikaj aspektoj de la fenomeno Esperanto, precipe pri g\u0302ia morfologio, kaj apliko de lingvistikaj metodoj por priskribi g\u0302in."}, {"text_idx": "#000003", "text": "EME prezentas metodojn, kiujn Rokicki aplikis en la analizo de kelkaj morfologiaj fenomenoj. La rezultoj donas elirbazon por pli ekzakta kompreno de la Esperanta vortformado kaj difino de reguloj, kiuj regas en g\u0302ia morfologia sistemo, sendube unu el plej fascinaj fenomenoj de la lingvo."}, {"text_idx": "#000004", "text": "Jouko Lindstedt en sia recenza eseo pri PAG esprimas la impreson, ke \u201cla analizo de Kalocsay kaj Waringhien ne estas tia, kian farus profesia lingvisto\u201d (1982). Michel Duc Goninaz konstatas, ke \u201cpriskribi la esperantlingvan vortkonstruon farig\u0302os per aliaj metodoj, ol g\u0302isnunaj\u201d (2009).\nC\u0302u Ryszard Rokicki per siaj originalaj metodoj sukcesas enkonduki esperantologion al prezento de la vortformado konforma al la g\u0302eneralaj principoj de lingvopriskribo? Konvinkig\u0302u mem: legu, studu kaj konkludu."}, {"text_idx": "#000006", "text": "C\u0302i tiu libro de Ryszard Rokicki ekde la 22a de septembro 2022 estas mendebla kontrau\u0306 12 eu\u0306roj c\u0302e la libroservo de UEA "}, {"text_idx": "#000007", "text": "La eldonintoj esperas, ke EME \u2013 eble la plej grava esperantologia verko eldonita dum la lastaj jaroj \u2013 estos atente legita de c\u0302iuj interesig\u0302antoj pri la Internacia Lingvo."}, {"text_idx": "#000011", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000012", "text": "Demonstraj versioj de \u201cLa Ondo\u201d"}, {"text_idx": "#000013", "text": "Musklaku la kovrilon por legi pliajn informojn."}]